เรื่องร้องเรียน (สะพาน,ถนน) วันที่ 2022-06-17 13:50:54 — แขวงรามอินทรา เขตคันนายาว กรุงเทพมหานคร
สวัสดีครับ
ต้องการเสนอแนะการจัดการจราจรและแก้ไขปัญหาการจราจรบริเวณแยกรามอินทรา กม.8และถนนคู้บอนครับ
1. ห้ามรถตรงผ่านแยก กม.8 ตัดถนนคู้บอน ให้เลี้ยวซ้ายได้เท่านั้น ส่วนรถที่มาจากถนนรามอินทราขาออกที่ต้องการตรงข้ามแยก กม.8 ขึ้นสะพานอย่างเดียว ส่วนรถที่ต้องการเลี้ยวขวาไปถนนนวมินทร์ให้ตรงขึ้นสะพานข้ามแยกและไปกลับรถที่หน้าแฟชั่นไอส์แลนด์
2. ห้ามรถที่ออกจากถนนคู้บอนเลี้ยวขวาเข้ารามอินทราขาเข้า โดยให้เลี้ยวซ้ายแล้วไปกลับรถที่จุดกลับรถบริเวณแยก กม.8 ตัดนวมินทร์แทน
3. ห้ามรถที่มาจากรพ.สินแพทย์ตรงผ่านแยก กม.8 ตัดนวมินทร์ ให้ตรงขึ้นสะพานเท่านั้นหรือไปกลับรถที่ถนนนวมินทร์เพื่อเลี้ยวซ้ายเข้ารามอินทราและถนนคู้บอน (อาจพิจารณาขยายผิวถนนบริเวณจุดกลับรถเพื่อให้กลับรถได้รวดเร็วและสะดวกยิ่งขึ้น)
4. รถที่มาจากถนนนวมินทร์เลี้ยวขวาเข้ารามอินทราขาออกและเลี้ยวซ้ายเพื่อไปรามอินทราขาเข้าและถนนคู้บอนได้ตามปกติ
สิ่งที่คาดว่าจะได้รับจากการจัดการจราจรดังกล่าว
- ลดปัญหาการจราจรติดขัดสะสมจากรถที่ออกจากถนนคู้บอนและต้องการเลี้ยวขวาเข้าถนนรามอินทรา
- ลดปัญหาการจราจรติดขัดสะสมจากรถที่มาจากรพ.สินแพทย์และถนนนวมินทร์แล้วต้องการเลี้ยวขวาเข้าถนนคู้บอน
- ลดปัญหาการจราจรติดขัดสะสมจากรถที่มาจากรามอินทราขาออกและต้องการเลี้ยวซ้ายเข้าถนนคู้บอนหรือเลี้ยวขวาเข้าถนนนวมินทร์
- การจราจรคล่องตัวบริเวณแยก กม.8 ตัดคู้บอนและนวมินทร์
หมายเหตุ
บริเวณแยก กม.8 ตัดคู้บอนและนวมินทร์มีลักษณะพิเศษที่มีจุดกลับรถเหมาะสมกับการจัดการจราจรดังกล่าว ทั้งนี้ผู้ที่ได้รับผลกระทบมีจำนวนน้อยกว่าผู้ที่ได้รับประโยชน์จากการจัดการจราจรดังกล่าวมาก โดยสามารถพิจารณาจากปริมาณรถที่มุ่งหน้าในทิศทางต่างๆและการตัดขัดสะสมของรถในแต่ละทิศทาง